Bartosz Piasecki

Bartosz Mariusz «Bart» Piasecki (; født 1986) er en norsk fekter som representerer Bygdø Fekteklubb. Øvelsen hans er kårde. Han tok sølv i kårde menn i de olympiske leker i London i 2012, og bronse i Europalekene 2015 tre år senere.

Piasecki fikk bronse under U23-EM i fekting i Debrecen 2009. I juni 2012 kom han på 16.-plass i EM i fekting i Italia.Bygdø Fekteklubb - SENIOR EM I LEGNANO: BARTOSZ PIASECKI I TOP 16 , besøkt 29. juli 2012. Han fikk en førsteplass i Nordisk mesterskap 2012,2013,2014 og har to NM-gull.Norges sensasjons-fekter: - Ikke gått opp for meg ennå NRK, 1. august 2012.

Han fekter med høyre hånd, og blir trent av sin far, Mariusz Piasecki, som tidligere representerte Polen i fekting. Sammen med familien kom Piasecki til Norge i 1988, før han var 2 år. Han er utdannet matematikklærer og underviser i realfag ved Wang videregående skole i Oslo.

 Sommer-OL 2012 London 
Piasecki representerte Norge i Sommer-OL 2012, hvor han var rangert som nr. 23 av deltagerne. Piasecki var på forhånd rangert som nr. 47 i verden.Norge tok sensasjonell OL-medalje: – Sølv er som gull og diamanter på www.nrk.no/ol2012 Publisert 1. august 2012. Besøkt 2. august 2012.

I sin første kamp møtte han franske Gauthier Grumier, en kamp Piasecki vant 14-13. I åttedelsfinalen slo han ungarske Geza Imre, og gikk til kvartfinalen. Der møtte han Yannick Borel, i en kamp der Borel ledet 4-0, men som Piasecki snudde, og vant 15-14. Semifinalen mot sørkoreanske Jung Jin-sun ble jevn, men etter seier 15-13 gikk Piasecki til finalen. I finalen tapte han 15-10 og fikk sølvmedalje. Han ble slått av venezuelanske Rubén Limardo, som ledet 4-3 etter første periode og 12-6 etter andre periode. I tredje periode satte Limardo de to første poengene, deretter kom Piasecki tilbake med 4 poeng på rad, før Limardo satte inn det avgjørende poenget og vant kampen.- At jeg kom til finalen burde egentlig ikke være mulig, Dagbladet, 1. august 2012

I Oslo Open 2012 i november tapte han igjen finalen mot Limardo, denne gangen med 15-14, etter at Piasecki hadde ledet det meste av kampen.NRK.no - Så nær var Piasecki en OL-revansj, besøkt 1. desember 2012.

Han ble tildelt Fearnleys olympiske ærespris for prestasjonen.NIF: Fearnleys olympiske ærespris   , hentet 3. januar 2013

 Priser, utmerkelser og nominasjoner 
 2013: Vant «Åpen klasse» for 2012 under Idrettsgallaen 2013Glittergalla for hele Norges «Zorro», Nettavisen, 20. desember 2012 
 2013: Nominert til «Årets gjennombrudd» under Idrettsgallaen 2013
 2013: Nominert til «Årets navn» for 2012 under Idrettsgallaen 2013
 2012: Tildelt Fearnleys olympiske ærespris

 Referanser 

 Eksterne lenker 




  London 2012 - Bartosz Piasecki
  Utdanningsnytt nr.21 2011 - side 33 (pdf)
  Bygdø Fekteklubbs offisielle nettsider

Kategori:Norske fektere
Kategori:Norske pedagoger
Kategori:Olympiske sølvmedaljevinnere for Norge
Kategori:Kongepokalvinnere i fekting
Kategori:Medaljevinnere under Sommer-OL 2012
Kategori:Deltakere for Norge under Sommer-OL 2012
Kategori:Fektere under Sommer-OL 2012
Kategori:Deltakere under Europalekene 2015
Kategori:Mesternes Mester-deltakere
Kategori:Nordmenn født i Polen
Kategori:Nordmenn av polsk opphav
Kategori:Personer fra Tczew fylke
Kategori:Personer fra Oslo
Kategori:Olympiske medaljevinnere i fekting
Kategori:Norgesmestere i fekting